નવી દિલ્હીઃ સુપ્રીમ કોર્ટે આરજેડી નેતા શાહબુદ્દીનના જામીન રદ્દ કરી દીધા છે. એસિડ કાંડ મામલે પીડિત યુવકોના પરિવાર તરફથી કેસ લડી રહેલાં વકીલ પ્રશાંત ભૂષણે માહિતી આપી છે કે, આજે સુપ્રીમ કોર્ટે બંને અરજદારો (ચંદા બાબુ અને બિહાર સરકાર)ની અરજીને મંજૂરી કરી દીધી છે. સાથે જ બિહાર સરકારને આદેશ આપ્યો છે કે શહાબુદ્દીનને તાત્કાલિક જેલમાં મોકલવામાં આવે. પ્રશાંત ભૂષણે જણાવ્યું કે કોર્ટ રાજીવ રોશનનો કેસ ટ્રાયલ પણ જલ્દી પૂરો કરી દેશે. આ મામલે બિહાર સરકારને પહેલાંના વલણ અંગે પ્રશાંત ભૂષણે જણાવ્યું કે રાજ્ય સરકારની મિલીભગતથી શાહબુદ્દીને ફાયદો થયો છે. તો આ તરફ પીડિત પરિવારે સુપ્રીમ કોર્ટના નિર્ણયનું સ્વાગત કર્યું છે.